Laaste verontregte DKD-lid uiteindelik aangestel - Solidariteit WêreldSolidariteit Wêreld
Tuis › Mediaverklarings › Laaste verontregte DKD-lid uiteindelik aangestel Laaste verontregte DKD-lid uiteindelik aangestel
Die vakbond Solidariteit het vandag aangekondig dat die laaste DKD-lid, wat oor die hoof gesien is vir bevordering weens onbillike diskriminasie in die departement van korrektiewe dienste (DKD), terugwerkend vanaf 1 Desember 2010 aangestel en vergoed is.
Dit volg nadat dié departement versuim het om gehoor te gee aan die uitspraak van die konstitusionele hof in 2016, wat beslis het dat sewe werknemers van die DKD bevorder en terugwerkend vergoed moet word.
Mnr. Wehr, een van die sewe DKD-lede, was oor die hoof gesien vir bevordering en/of vergoeding. Volgens Anton van der Bijl, hoof van Solidariteit se Sentrum vir Billike Arbeidspraktyke, het Solidariteit ʼn minagtingsbevel teen die DKD bekom. Indien mnr. Wehr nie aangestel en / of vergoed sou word ooreenkomstig die posisie wat hom toekom nie sal dit Solidariteit met geen ander keuse laat as om voort te gaan met die minagtingsaak wat op 21 April 2017 aangehoor sou word nie.
“Solidariteit is uiters verheug dat hierdie aangeleentheid ná baie jare se litigasie suksesvol afgehandel is en dat die applikante uiteindelik hul regmatige plek in die DKD kan volstaan. Dit is egter jammer dat die publiek in hierdie tydperk ontsê was van die effektiewe diens wat hierdie amptenare kon lewer en dít slegs op grond van hul velkleur. Ons glo egter dat die DKD hierdeur ’n duur les geleer het en besef het dat die uitsluitlike najaging van rassekwotas ongrondwetlik is. Solidariteit spreek die hoop uit dat die departement van nou af aan ’n meer genuanseerde benadering tot regstellende aksie sal volg waar meriete die hoogste maatstaf moet wees by aanstellings en bevorderings,” het Van der Bijl gesê.
Hofstukke om diskriminasie-slagoffer in die SAPD by te staan	Die vakbond Solidariteit het vandeesweek hofstukke aan die Suid-Afrikaanse Polisiediens (SAPD) as respondent beteken. Dit volg nadat Solidariteit op 22 Februarie 2017, na aanleiding van artikel 60 van die Wet op Diensbillikheid, ʼn saak teen die SAPD by die Kommissie vir Versoening, Bemiddeling en Arbitrasie (KVBA) aanhangig gemaak het nadat ... Lees meer	Solidariteit Beweging wens nuutverkose NWU-raadslede geluk	Die Solidariteit Beweging het vandag Werner Human en Bert Sorgdrager met hul verkiesing deur die Konvokasie tot die Universiteitsraad van die Noord-Wes Universiteit (NWU) gelukgewens. Die konvokasievergadering het gevolg op die bedanking en aftrede van vorige raadslede. Flip Buys, voorsitter van die Solidariteit Beweging en ook lid van die Universiteitsraad ... Lees meer	Minerale hulpbronne speel Russiese Roulette met ekonomie	Die Solidariteit Navorsingsinstituut (SNI) het vandag enorme kommer oor 2017 se mynbouhandves, wat vandeesmaand in die staatskoerant gepubliseer, is uitgespreek. Volgens Connie Mulder, hoof van die SNI, is die handves ʼn resep vir ʼn ekonomiese ramp in die mynbedryf. “Die belang van mynbou as ʼn bedryf wat sentraal is aan ... Lees meer	1